KOMISSION ASETUS (EY) N:o 2253/1999,
annettu 25 päivänä lokakuuta 1999,
tietyntyyppisissä tma-laatuviineissä käytettyjen perinteisten täydennysmerkintöjen suojaa koskevista yksityiskohtaisista soveltamissäännöistä annetun asetuksen (EY) N:o 881/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon erityisesti määritetyillä alueilla tuotettuja laatuviinejä koskevista erityissäännöksistä 16 päivänä maaliskuuta 1987 annetun neuvoston asetuksen (ETY) N:o 823/87(1), sellaisena kuin se on viimeksi muutettuna asetuksella (EY) N:o 1426/96(2), ja erityisesti sen 15 artiklan 8 kohdan,
sekä katsoo seuraavaa:
1) Komission asetuksessa (EY) N:o 881/98(3), sellaisena kuin se on viimeksi muutettuna asetuksella (EY) N:o 806/1999(4), säädetään tietyntyyppisissä tma-laatuviineissä käytettyjen perinteisten täydennysmerkintöjen suojaa koskevista yksityiskohtaisista soveltamissäännöistä.
2) Niille, joita asia mahdollisesti koskee ja jotka täyttävät mainitussa asetuksessa säädetyt edellytykset, olisi annettava lisäaikaa kyseisen asetuksen liitteessä mainittujen perinteisten merkintöjen luettelon täydentämiseksi, koska asetuksen voimaantulopäivää lykätään kymmenellä kuukaudella.
3) Viinin yhteisestä markkinajärjestelystä annetun asetuksen (EY) N:o 1493/1999, annettu 17 päivänä toukokuuta 1999(5), 53 artiklan 2 kohdan f alakohdassa säädetään, että tma-laatuviinien perinteisten täydennysmerkintöjen käyttöedellysten määrittämistä koskevat yksityiskohtaiset soveltamissäännöt on vahvistettava ennen 1 päivää elokuuta 2000. Asetuksen (EY) N:o 881/98 voimaantuloa olisi lykättävä kyseiseen päivämäärään, jolloin uudet soveltamista koskevat yksityiskohtaiset soveltamissäännöt on jo annettu.
4) Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 881/98 7 artiklassa päivämäärä "1 päivästä lokakuuta 1999" päivämäärällä "1 päivästä elokuuta 2000".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 1999.